– Revue | HTS Drostdy
HTS Drostdy het met hul afgelope Revue weer eens bewys dat die skool se musiek en kultuur talent van uitstaande gehalte is. Hierdie afdelings het vanaf die laaste produksie, toe Drostdy die nasionale naaswenners van die Kyknet kompetisie was, ontwikkel en vergroot sodat Drostdy tans die voortou neem wat kultuurproduksies betref.
Die tema van hierdie jaar was Liefde. Die storie is losweg gebasseer op die liefdesverhale van Romeo en Juliet en Troy. Hierdie ou-wêreldse stories is deesdae ook baie gewild onder jongmense, omdat dit so populêr is as lokket film temas.
Volgens die produksie span wat gelei is deur Rensia Vermeulen en Pieter Ras was dit veral kosbaar dat die koperblaasorkes, koor, drama en dansgroepe van die skool met entoesiasme en in groot getale deelgeneem het. Na maande se toegewyde oefening is die produksie afgerond gedurende die laaste week van die Julie skoolvakansie toe 'n Revue kamp by die skool plaasgevind het. Rensia Vermeulen sêdat elke lid van die groep, asook vrywillige helpers agter die verhoog, sonder enige moeite bereid was om alles te gee om van die produksie 'n skitterende sukses te maak. Twee van die onderwysers wat met die choreografie gehelp het, Sueanne Swart en Tarien de Wet, het werklik die beweging op die verhoog op 'n unieke wyse laat saamsmelt met die tema.
Gehore van byna 2000 mense kon 4 vertonings bywoon en die reaksie wat oorweldigend. Hoogste lof het ingestroom oor die uitstekende sangtalent van die 4 hoofkarakters: JP le Roux, Etloné Nolte, Philip Alberts en Brooklyn Moffat. Drostdy het ook 'n spesiale vertonging aangebied wat senior burgers van die hele area gratis kon bywoon en waar hulle getrakteer is met verversings.
Die hoogtepunt was die Vrydagaand gala-vertoning toe daar tydens die pouse verversings, in klein bootjies bedien, in die middel-eeuse tema langs brandende buite-kaggels gekuier is. Die aand is afgesluit met volgelaaide feestafels in die skoolsaal. Die volgende musiekproduksie word beplan vir 2010 – voorwaar iets om met verwagting na uit te sien!